Държавен вестник, бр. 14, 2004 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  14
Чл. 13. Спасителните центрове могат да по-
лучават авансово средства на базата на сключе-
ни договори с ПУДООС и подробни разчети за
необходимите средства за покриване на разхо-
дите по чл. 11. Направените разходи се удосто-
веряват с отчет, към който се прилагат първич-
ни финансово-счетоводни документи.
Чл. 14. (1) В случаите на финансиране на дей-
ности в спасителните центрове от ПУДООС в
края на съответната година пред предприятие-
то се представя подробен отчет за изразходване
на отпуснатите средства.
(2) В случаите на финансиране от друг из-
точник се спазват съответните условия, свърза-
ни с предоставяне на средствата, съгласно дейст-
ващите законови разпоредби.
Раздел III
Настаняване на екземпляри в спасителни цент-
рове, престой и прекратяване на престоя
Чл. 15. Настаняването в спасителните цент-
рове на екземпляри се извършва:
1. с разпореждане на министъра на околната
среда и водите—в случаите по чл. 104, ал.1, т. 1
и чл. 106, ал. 1, т. 3 от Закона за биологичното
разнообразие;
2. с разпореждане на директора на регионал-
ната инспекция по околната среда и водите или
държавното лесничейство, на територията на
които е намерен екземплярът—в случаите по
чл. 39, ал. 2, т. 2 от Закона за биологичното раз-
нообразие.
Чл. 16. Копие от разпореждането по чл. 15,
т. 2 се изпраща до Министерството на околната
среда и водите в срок до 10 дни от издаването му.
Чл. 17. В случаите, когато настаняването се
извършва с разпореждане на директора на дър-
жавно лесничейство, в 10-дневен срок от издава-
нето му копие от писменото разпореждане се
изпраща до регионалната инспекция по околна-
та среда и водите, на територията на която е
намерен екземплярът, и до регионалната инспек-
ция по околната среда и водите, на територията
на която е разположен спасителният център.
Чл. 18. При определяне на спасителен цен-
тър, в който да бъде настанен екземпляр, се
отчитат биологичните потребности и изисква-
ния на дадения вид и наличните условия в спа-
сителния център.
Чл. 19. При настаняването на екземпляри в
спасителен център се съставя протокол по об-
разец съгласно приложение № 1, в който се
посочват:
1. броят и видовата принадлежност на ек-
земплярите;
2. датата на настаняване;
3. основание за настаняване—посочва се но-
мерът на разпореждането и от кого е издадено;
4. състоянието на всеки екземпляр в момен-
та на настаняване.
Чл. 20. Протоколът по чл. 19 се подписва от
служителя, предал екземпляра, и от ръководи-
теля на спасителния център или упълномощен
за целта негов служител.
Чл. 21. По време на престоя в спасителен
център за всеки екземпляр се завежда отделен
картон, в който се вписват данните за:
режим на отглеждане на екземпляра;
промени в общото състояние на екземпляра;
лечение и профилактика.
Чл. 22. При заболяване на екземпляр от нас-
танените в спасителния център ръководителят
на центъра осигурява незабавно преглед от ве-
теринарен лекар.
Чл. 23. При престой в спасителни центрове
на екземпляри от животински видове за срок
повече от една година за тези екземпляри се
осигуряват условия в съответствие с разпоред-
бите на Наредба № 6 от 2003 г. за минималните
изисквания и условия за отглеждане на животни
в зоологически градини (ДВ, бр. 105 от 2003 г.).
Чл. 24. Престоят в спасителните центрове
се прекратява, когато екземплярите:
1. се връщат на собственика при отменяне
на наказателното постановление по съдебен
ред—в съответствие с чл. 105, ал. 1 на Закона за
биологичното разнообразие;
2. се предоставят на зоологическа гради-
на, ботаническа градина или друго място за
отглеждане на екземпляри при контролира-
ни условия;
3. биват преместени в друг спасителен цен-
тър в случаите, когато промяна в условията
налага това;
4. са от местни видове и се пускат на свобода;
5. се продават съгласно чл. 106, т. 5 от Зако-
на за биологичното разнообразие.
Чл. 25. Прекратяването на престоя на ек-
земпляр в спасителния център се постановява:
1. с разпореждане на министъра на околната
среда и водите по предложение на директора на
РИОСВ, на територията на която е разположен
спасителният център—за видовете по чл. 70 от
Закона за биологичното разнообразие;
2. с разпореждане на директора на регионал-
ната инспекция по околната среда и водите по
предложение на ръководителя на спасителния
център—за видовете извън тези по чл. 70 от
Закона за биологичното разнообразие.
Чл. 26. (1) При смърт на екземпляр в спаси-
телен център се изготвя смъртен акт по обра-
зец съгласно приложение № 3, като копие от
него се изпраща незабавно до министъра на
околната среда и водите и до директора на съ-
ответната РИОСВ.
(2) Престоят на екземпляра в спасителния
център се счита за прекратен с изготвянето на
смъртния акт.
(3) В случаите по ал. 1 разпореждането с
екземпляра се извършва от министъра на окол-
ната среда и водите в съответствие с чл. 106,
ал. 2 от Закона за биологичното разнообразие—
за видовете по чл. 70 от същия закон, и от ди-
ректора на съответната РИОСВ в съответствие
с чл. 39, ал. 2, т. 3 от Закона за биологичното
разнообразие—за видовете извън тези по чл. 70
от същия закон.